CELEX: 62017TA0799
Language: hu
Date: 2022-02-02 00:00:00
Title: T-799/17. sz. ügy: A Törvényszék 2022. február 2-i ítélete – Scania és társai kontra Bizottság („Verseny – Kartellek – Tehergépjármű-gyártók piaca – Az EUMSZ 101. cikk és az EGT-Megállapodás 53. cikkének megsértését megállapító határozat – A tehergépjárművek értékesítési árára, a szennyezőanyag-kibocsátást szabályozó technológiák bevezetésének időzítésére és az e technológiákhoz kapcsolódó költségek ügyfelekre való áthárítására vonatkozó megállapodások és összehangolt magatartások – Időben fokozatos »hibrid« eljárás – Az ártatlanság vélelme – A pártatlanság elve – Alapjogi Charta – Egységes és folyamatos jogsértés – Cél általi versenykorlátozás – A jogsértés földrajzi kiterjedése – Bírság – Arányosság – Egyenlő bánásmód – Korlátlan felülvizsgálati jogkör”)

2022.3.21.   
            
            
               HU
            
            
               Az Európai Unió Hivatalos Lapja
            
            
               C 128/14
            
         
      A Törvényszék 2022. február 2-i ítélete – Scania és társai kontra Bizottság
      (T-799/17. sz. ügy) (1)
      
      („Verseny - Kartellek - Tehergépjármű-gyártók piaca - Az EUMSZ 101. cikk és az EGT-Megállapodás 53. cikkének megsértését megállapító határozat - A tehergépjárművek értékesítési árára, a szennyezőanyag-kibocsátást szabályozó technológiák bevezetésének időzítésére és az e technológiákhoz kapcsolódó költségek ügyfelekre való áthárítására vonatkozó megállapodások és összehangolt magatartások - Időben fokozatos »hibrid« eljárás - Az ártatlanság vélelme - A pártatlanság elve - Alapjogi Charta - Egységes és folyamatos jogsértés - Cél általi versenykorlátozás - A jogsértés földrajzi kiterjedése - Bírság - Arányosság - Egyenlő bánásmód - Korlátlan felülvizsgálati jogkör”)
      (2022/C 128/19)
      Az eljárás nyelve: angol
      
         Felek
      
      
         Felperesek: Scania AB (Södertälje, Svédország), Scania CV AB (Södertälje), Scania Deutschland GmbH (Koblenz, Németország) (képviselők: D. Arts, F. Miotto, C. Pommiès, K. Schillemans, C. Langenius, L. Ulrichs, P. Hammarskiöld, S. Falkner és N. De Backer ügyvédek
      
         Alperes: Európai Bizottság (képviselők: M. Farley és L. Wildpanner meghatalmazottak)
      
         Az ügy tárgya
      
      Az EUMSZ 101. cikk és az Európai Gazdasági Térségről (EGT) szóló megállapodás 53. cikke szerinti eljárással kapcsolatban (AT.39824 – Tehergépjárművek ügy) 2017. szeptember 27-én hozott C(2017) 6467 final bizottsági határozat megsemmisítése iránt, másodlagosan pedig a felperesekkel szemben az említett határozatban kiszabott bírságok összegének csökkentése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Scania AB, a Scania CV AB és a Scania Deutschland GmbH maga viseli saját költségeit, valamint az Európai Bizottság részéről felmerült költségeket.
               
            
         (1)  HL C 42., 2018.2.5.